**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**ZÁKON**

z ....... 2019,

**ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 40/1964 Zb. Občiansky zákonník v znení zákona č. 35/1965 Zb., zákona č. 58/1969 Zb., zákona č. 131/1982 Zb., zákona č. 94/1988 Zb., zákona č. 188/1988 Zb., zákona č. 87/1990 Zb., zákona č. 105/1990 Zb., zákona č. 116/1990 Zb., zákona č. 87/1991 Zb., zákona č. 509/1991 Zb., zákona č. 264/1992 Zb., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 249/1994 Z. z., zákona č. 153/1997 Z. z., zákona č. 211/1997 Z. z., zákona č. 252/1999 Z. z., zákona č. 218/2000 Z. z., zákona č. 261/2001 Z. z., zákona č. 281/2001 Z. z., zákona č. 23/2002 Z. z., zákona č. 34/2002 Z. z., zákona č. 95/2002 Z. z., zákona č. 184/2002 Z. z., zákona č. 215/2002 Z. z., zákona č. 526/2002 Z. z., zákona č. 504/2003 Z. z., zákona č. 515/2003 Z. z., zákona č. 150/2004 Z. z., zákona č. 404/2004 Z. z., zákona č. 635/2004 Z. z., zákona č. 171/2005 Z. z., zákona č. 266/2005 Z. z., zákona č. 336/2005 Z. z., zákona č. 118/2006 Z. z., zákona č. 188/2006 Z. z., zákona č. 84/2007 Z. z., zákona č. 335/2007 Z. z., zákona č. 568/2007 Z. z., zákona č. 214/2008 Z. z., zákona č. 379/2008 Z. z., zákona č. 477/2008 Z. z., zákona č. 186/2009 Z. z., zákona č. 575/2009 Z. z., zákona č. 129/2010 Z. z., zákona č. 546/2010 Z. z., zákona č. 130/2011 Z. z., zákona č. 161/2011 Z. z., zákona č. 69/2012 Z. z., zákona č. 180/2013 Z. z., zákona č. 102/2014 Z. z., zákona č. 106/2014 Z. z., zákona č. 335/2014 Z. z., zákona č. 39/2015 Z. z., zákona č. 117/2015 Z. z., zákona č. 239/2015 Z. z., zákona č. 273/2015 Z. z., zákona č. 438/2015 Z. z., zákona č. 91/2016 Z. z., zákona č. 125/2016 Z. z., zákona č. 170/2018 Z. z. a zákona č. 213/2018 Z. z. sa mení a dopĺňa takto:

1. Za § 54 sa vkladá šiesta hlava s názvom: „ZMLUVA O SPONZORSTVE“.
2. Za § 54 sa vkladajú § 55 až § 57, ktoré znejú:

„§ 55

Sponzorstvo

1. Sponzorstvo na účely tohto zákona je plnenie poskytnuté sponzorom na priame alebo nepriame peňažné plnenie (ďalej len „sponzorský príspevok“) neziskovým organizáciám, občianskym združeniam, nadáciám alebo neinvestičným fondom (ďalej len „sponzorovaný“) alebo na činnosti, ktorú sponzorovaný vykonáva.
2. Sponzorstvo je plnenie poskytnuté iba na verejno-prospešný účel.
3. Sponzorstvom sa rozumie iba plnenie na základe sponzorskej zmluvy, za podmienok v nej určených a na vopred dohnutú dobu, nie dlhšiu ako jeden rok.
4. Sponzorský príspevok musí byť poskytovaný spôsobom takým, aby nedošlo k vzniku konfliktu záujmov medzi sponzorom a sponzorovaným v čase čerpania sponzorského príspevku, to najmä z hľadiska ich príbuzenských, pracovnoprávnych a iných vzťahov.
5. Sponzorský príspevok nemôže byť poskytnutý z verejných prostriedkov.
6. Výška sponzorského príspevku nemôže byť vyššia ako 15 000 eur za jeden kalendárny rok.
7. Sponzor so sponzorovaným môže uzavrieť len jednu zmluvu o sponzorstve za jeden kalendárny rok.

§ 56

Zmluva o sponzorstve

1. Zmluvou o sponzorstve sa sponzor zaväzuje poskytnúť sponzorský príspevok sponzorovanému a sponzorovaný sa zaväzuje využiť sponzorský príspevok na dohodnutý účel súvisiaci s vykonávanou činnosťou.
2. Účelom sponzorského príspevku nesmie byť mzda, ani úhrada nákladov na osobnú potrebu sponzorovaného, nesúvisiacich s vykonávaním dohodnutého účelu.
3. Sponzorovaný môže uvádzať názov alebo obchodné meno, sídlo, logo sponzora alebo logo jeho výrobku v spojení s účelom, na ktorý bolo sponzorský príspevok poskytnutý. Náklady na uvádzanie sponzora nesmú presiahnuť 10 % hodnoty sponzorského príspevku.
4. Zmluva o sponzorstve sa uzatvára v písomnej forme a musí obsahovať čestné vyhlásenie sponzora o tom, že:
5. sponzor má vysporiadané finančné vzťahy so štátnym rozpočtom,
6. voči sponzorovi nie je vedené konkurzné konanie, nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku a
7. sponzor nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie.
8. Sponzor je oprávnený od zmluvy o sponzorstve odstúpiť, ak sponzorovaný používa sponzorský príspevok v rozpore s dohodnutým účelom.
9. Zmluvu o sponzorstve, jej zmeny a doplnenia sponzorovaný zašle v listinnej alebo elektronickej podobe Úradu vlády Slovenskej republiky, najneskôr do 30 dní odo dňa jej podpisu oboma zmluvnými stranami. Úrad vlády Slovenskej republiky následne zverejní túto zmluvu o sponzorstve v Centrálnom registri zmlúv.
10. Ak sponzorský príspevok nebol použitý do konca obdobia, na ktoré bola zmluva o sponzorstve uzavretá, alebo ak nebol použitý v súlade s dohodnutým účelom, je sponzorovaný povinný vrátiť sponzorovi nevyčerpanú sumu sponzorského príspevku alebo sumu, ktorá bola použitá v rozpore s dohodnutým účelom.
11. Sponzor má právo žiadať informácie o použití sponzorského príspevku a doklady preukazujúce použitie sponzorského príspevku a sponzorovaný je povinný mu ich bezodkladne poskytnúť.

§ 57

1. Ustanovenia § 55 a § 56 sa nevzťahujú na zmluvu o sponzorstve v športe podľa osobitného právneho predpisu.“

**Čl. II**

Zákon č. 595/2003 Z. z. o dani z príjmov v znení zákona č. 43/2004 Z. z., zákona č. 177/2004 Z. z., zákona č. 191/2004 Z. z., zákona č. 391/2004 Z. z., zákona č.538/2004 Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006 Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007 Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z., zákona č. 504/2009 Z. z., zákona č. 563/2009 Z. z., zákona č. 374/2010 Z. z., zákona č. 548/2010 Z. z., zákona č. 129/2011 Z. z., zákona č. 231/2011 Z. z., zákona č. 250/2011 Z. z., zákona č. 331/2011 Z. z., zákona č. 362/2011 Z. z., zákona č. 406/2011 Z. z., zákona č. 547/2011 Z. z., zákona č. 548/2011 Z. z., zákona č. 69/2012 Z. z., uznesenia Ústavného súdu Slovenskej republiky č. 188/2012 Z. z., zákona č. 189/2012 Z. z., zákona č. 252/2012 Z. z., zákona č. 288/2012 Z. z., zákona č. 395/2012 Z. z., zákona č. 70/2013 Z. z., zákona č. 135/2013 Z. z., zákona č. 318/2013 Z. z., zákona č. 463/2013 Z. z., zákona č. 180/2014 Z. z., zákona č. 183/2014 Z. z., zákona č. 333/2014 Z. z., zákona č. 364/2014 Z. z., zákona č. 371/2014 Z. z., zákona č. 25/2015 Z. z., zákona č. 61/2015 Z. z., zákona č. 62/2015 Z. z., zákona č. 79/2015 Z. z., zákona č. 140/2015 Z. z., zákona č. 253/2015 Z. z., zákona č. 361/2015 Z. z., zákona č. 375/2015 Z. z., zákona č. 378/2015 Z. z., zákona č. 389/2015 Z. z., zákona č. 437/2015 Z. z., zákona č. 440/2015 Z. z., zákona č. 341/2016 Z. z., zákona č. 264/2017 Z. z., zákona č. 279/2017 Z. z., zákona č. 335/2017 Z. z., zákona č. 344/2017 Z. z., zákona č. 335/2017 Z. z., zákona č. 57/2018 Z. z., zákona č. 63/2018 Z. z., zákona č. 209/2018 Z. z. a zákona č. 213/2018 Z. z. sa mení a dopĺňa takto:

1. V § 13 ods. 1 sa dopĺňa písm. h), ktoré znie: „na základe zmluvy o sponzorstve.29b)“
2. § 17 ods. 3 písm. k) sa mení a dopĺňa: „príjem na základe zmluvy o sponzorstve v športe alebo na základe zmluvy o sponzorstve29b) u daňovníka, ktorý účtuje v sústave jednoduchého účtovníctva alebo, ktorý vedie daňovú evidenciu podľa § 6 ods. 11 v zdaňovacom období, v ktorom ho prijal, ak nebol použitý na úhradu daňových výdavkov;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 29b) - § 56 zákona č. 40/1964 Zb. Občianskeho zákonníka v znení neskorších predpisov

tieto príjmy nepoužité na úhradu daňových výdavkov sú zahrnované do základu dane

* 1. postupne vo výške odpisov majetku nadobudnutého z týchto príjmov alebo v pomernej časti zodpovedajúcej výške použitého príjmu na obstaranie odpisovaného majetku,
	2. v období čerpania sponzorského, ak tieto príjmy nesúvisia s výdavkom účtovaným v zdaňovacom období, v ktorom boli prijaté“.
1. § 17 ods. 3 písm. l) sa mení a dopĺňa: „príjem (výnos) na základe zmluvy o sponzorstve v športe, alebo na základe zmluvy o sponzorstve29b) použitý na obstaranie odpisovaného hmotného majetku v zdaňovacom období, v ktorom bolo o ňom účtované vo výnosoch podľa osobitného predpisu; toto sponzorské alebo sponzorský príspevok sa zahrnie do základu dane počas doby odpisovania tohto majetku podľa § 26 a vo výške odpisu podľa § 27 alebo § 28 alebo v pomernej časti zodpovedajúcej výške použitého príjmu na obstaranie tohto majetku“.
2. § 17 ods. 19 písm. h) sa mení a dopĺňa: „výdavky (náklady) na sponzorské u sponzora na základe zmluvy o sponzorstve v športe alebo výdavky (náklady) na sponzorský príspevok na základe zmluvy o sponzorstve29b) poskytnuté počas obdobia trvania zmluvy o sponzorstve v športe alebo na základe zmluvy o sponzorstve29b) v rozsahu podľa jeho skutočného použitia v príslušnom zdaňovacom období, ak v príslušnom zdaňovacom období sponzor vykáže kladný základ dane; za výdavky (náklady) na sponzorské sa nepovažuje poskytnutie sponzorského pre športovca okrem športového reprezentanta“.

**Čl. III**

Tento zákon nadobúda účinnosť 1. apríla 2019.